
DEDICATIE 


Vânâtorilor de munte din divizia eroicâ alâturi de 
care am trăit clipele de glorie de la Sevastopol. 
İnchin rândurile ce urmeazá drept omagiu al vitejiei 
lor... Pe stâncile insângerate ale Fussteingului multi 
eroi s-au dáruit vietii de peste veacuri. 
in fata pilduitoarei lor puteri de jertfá si nestávilit 
sánge de sacrificiu, fruntile noastre se pleacá 
smerite. 


.- 


SCURT JURNAL DE 


FRONT 


Zorile nu se revársaserá si nici toate stelele nu-si 
stinseseră candele agâtate, ici si colo pe bolta încă inváluità 
in umbrele vineti ale noptii. 

Am fi dorit cri-cricul greierilor si cántecul privighetorilor, 
dar bietele vietáti îngrozite de răpăitul armelor amutiserá în 
ascunzisuri zile de-a rándul. Acum incepea a unsprezecea zi 
de atac, cu impliniri de destine pe care nici unul dintre noi 
nu le putea bánui. Stiam ca ne aşteapta lupte grele, mai 
ales cá batalionul primise ordine să atace înălţimea 
Fussteig, pe care sovieticii o transformaseră, ca şi pe 
celelalte măguri ce ne despârteau de Sevastopol, într-o 
adevărată fortăreață. 

Roican şi-a lipit fruntea de ţeava armei, sprijinită pe buza 
de piatră a tranşeei, apoi şi-a dus uşor mâna spre locul 
unde ştia că are grenadele. 

Alături sta Andrei, acesta scrisese Marincăi rar de tot şi 
numai pe fugă. Treburile lui erau acum altele, nu încercări 
de doruri, care i-ar fi îndepărtat cugetul de grija frontului. 

Incepea a se crăpa de zori. 

— Andrei, a spus Roican ridicându-şi fruntea de pe ţeava 
armei. Crezi că ruşii or fi băgat de seama? 


— Ce adica? 

— La forfoteala ce a fost pe aici. 

— Nu cred. Altfel, ne-ar fi trimis câteva serii de branduri. 

İntr-adevâr, imprástierea plutonului pe linia de atac se 
făcuse cu prea puţină grijá, fiindcă nici unuia nu-i era 
teamă de sovieticii care ne pândeau de la câteva sute de 
metri din ascunzişul cazematelor. 

Roican a rămas cu ochii pironiţi în răsăritul rumen, de 
parcă ar fi voit să soarbă în suflet tot clocotul de purpură 
care gâlgâia pe sub turturii stâncilor. 

Andrei şi-a întors ochii spre dreapta. Privirea îi alerga prin 
deschizătura unei văi până dincolo de apa Ciornaia, unde 
au dat de un platou, pe a cărui tipsie verde se întindea un 
covor de maci roşii. 

În lumina aprinsă a începutului de dimineaţă, macii 
păreau o imensă pată de sânge, de un roşu curat. 

— Andrei, mă uit în ochii tăi şi văd că nu mai eşti vesel. 
İçi citesc o durere în suflet, poate teama de atacul la care o 
să pornim. 

— Teama, Roican, cum crezi asta? 

— Se întâmplă, dragul meu, uneori şi la oamenii cei mai 
curajoşi. Mi-au spus prietenii tái de felul cum te-ai purtat 
de-a lungul frontului, dar mâhnirea asta, mai ales de 
acum... 

— Altceva e, Roicane, nu teamă de front. 

— Ti-e dor? 

— La dracu', dor. E prea rosu in vázduh si prea multá 
însângerare pe stânci. 

— Şi? 

— De culoarea roşie mi se leagă unele amintiri triste, 
atâta tot. 

— Hei, hei, te mai gândeşti la copilării de astea. 

Roican, plictisit de mâhnirile lui Andrei, a ieşit pe brânci 
din tranşee şi s-a întins sub un pâlc firav de lăstăriş, ca să-şi 
dezmorteasca oasele ţinute ghemuite toată noaptea. 

Ca să-i mai treacă de urât, Roican a scos din buzunarul 
bluzei carnetul cu notări zilnice. Şi a început să citească: 


7 iunie 1942. E ora 2,30 dimineata. İn râsârit, fragmentul 
de luná devenit palid se strecoará agale printre solzii aurii ai 
norilor destrámati deasupra crestelor pietroase, ale cáror 
creste încep sà se ivească din umbrele nopţii ce se topesc 
încet. Apropierea ceasului de atac îmbracă fiecare clipă într- 
o atmosferă solemnă, concentrează gândurile către general 
şi ostaşii săi, către linia de foc şi atacul ce se va da. 


Ca sö mal treacă de urât, Roican scoase din buzunarul bluzei 
carnetul cu notári zilnice... 


Pe nesimtite, zorile au intins in râsârit draperii de purpurâ 
pe care se profileazá lantul nesfârşit de creste. 

Coamele mai înalte se rumenesc în jocul portocaliu al 
acestui minunat İnceput de zi. 

Suntem pe baza unei coaste, al cărei povârniş coboară 
spre o adunătură de ruine cuibărite în valea de lângă locul 
unde ne aflăm. 

Aici a fost satul Karlovka, pe care ploaia de proiectile l-a 
transformat într-un amestec de bârne şi moloz, de cărămizi 
şi pietrărie sfărâmată. In dreapta, la câţiva metri de aici, se 
află generalul cu ofiţerii statului major. 

Se cercetează hărţile, se primesc informaţii şi se dau 
ordine. 

Generalul a ţinut să conducă operaţiile chiar de aici, din 
prima linie de foc. 

Ora H se apropie. Toate pregătirile au fost făcute. 

Dealul Capela cu acel faimos pinten denumit de 
circumstantâ Nordnase şi Cápátàna de Zahăr, ο ridicâturâ 
conică situată mai la dreapta, primesc din când în când 
vizita obuzelor noastre. 

Trei avioane Rata mitraliază fără efect poziţiile noastre şi 
disper curând spre inima sectorului inamic. 

İn schimb, au apărut câteva bombardiere germane, care 
îşi scaldă uriaşii bondari în seninul bolţii Aripile lor sunt 
poleite cu aurul primelor raze. Pentru zburători soarele a 
răsărit, pentru noi cei lipiti cu pământul sau ascunşi în 
adăposturile de piatră, încă nu. 

In stânga, „greaua” funcţionează neîntrerupt. 

Dincolo de măgurile de piatră obuzele muşcă din coasta 
de piatră, iar văzduhul clocoteşte de zumzetul avioanelor. 

Generalul cercetează ceasornicul. Se pare că sovieticii 
presimt ceva. Câteva proiectile de brand, câteva obuze 
explodează pe pieptul coastei unde ne aflăm, în timp ce în 
spate, la o mică depărtare hăuie năprasnic obuzele grele 
trase de artileria inamică. Privindu-şi ceasornicul, de pe 
care nu şi-a luat o clipă ochii, colonelul M. Comunică: 

— Mai sunt trei minute. 

— S-au controlat toate legăturile? a întrebat generalul. 

— Toate, s-a răspuns cu hotărâre. 

De atunci se aude sacadat glasul operatorului de la 


aparatul G... 
— Aici? Ty... Alo... Alo. Ráspunde la apel. 
Intr-o parte şi alta, telefoanele încep sà zbârnâie. 


E ora 4,15. Focul artileriei a inceput. 

İn dreapta, pe dealul Capela, pe Nordnase si Câpâtâna de 
Zahâr tunurile noastre trag neincetat. 

Vázduhul háuie pământul se cutremurà.. Obuzele 
explodează unele după altele, muşcând din piatra celor 
două întărituri, unde inamicul şi-a creat şanţuri adânci şi un 
nesfârşit lanţ de cazemate. 

Prin marea de fum nu se mai vede mimic. 


E ora 4,28 şi mai sunt două minute până va începe 
iureşul vânătorilor de munte. 

Au trecut şi clipele de aşteptare. 

Năprasnici, ne-am năpustit pe coastele de piatră, 
deasupra cărora se află fortărețele duşmane. İn calea 
noastră inamicul pune un baraj de branduri, ale căror 
explozii se amestecă în mod sinistru cu  rápáielile 
mitralierelor... 

Din cazematele tăiate în piatră, sovieticii dezlântuie ο 
nemaipomenită grindină de proiectile, care întind o reţea 
ucigătoare de la un capăt la celălalt al sectorului în care 
atacăm. 

Ne oprim din metru în metru şi aşteptăm momentul 
prielnic să facem un nou salt, Rezistenţa inamicului este 
însă formidabilă. Gurile de foc cu care este presărată toată 
înălţimea trag necontenit. 

O rachetă albă cu aureolă albastră spintecă văzduhul. E 
din linia rusă. Inamicul anunţă poate pericolul care se 
apropie. 

Ca într-o frământare de iad, reacţia vrăjmaşă devine 
cumplită în întregul sector. Proiectilele de brand, de 
mitraliere şi alte arme automate întind baraje de foc într-o 
parte şi alta. Acolo unde credem că terenul ne-ar fi mai 
prielnic se află întinse reţele de sârmă ghimpată, iar locurile 
sunt minate pe mari adâncimi. Primim ordin să ne fixăm la 
teren, fiindcă artileria noastră va începe o nouă tragere. 

Curând văile şi înălțimile sunt învăluite în nori de fum şi 


praf. Praf vâros, mâcinat de schije, ce stau in fata noastrâ. 
Un proiectil căzut chiar pe vârful căpăţânii de zahăr face, ca 
această înălţime să apară ca un vulcan în eruptie. 

Ostaşii noştri ce se află sus pe dealul Capela se grupează 
la adăpostul ruinelor. Dar ca şi noi, nici ei nu pot porni 
deocamdată mai departe, fiindcă sunt încadraţi de branduri 
sovietice. Numai cei din stânga înaintaseră pas cu pas, 
făcând salturi după salturi. 

Dar artileria noastră nu se lasă. Peste poziţiile vrajmaşe 
cade belşug de obuze, care fac să amuteascá armele 
inamice. 

Satul Karlovka de la poalele crestei pe care ne aflăm, e 
acoperit de fum. Nu i se mi văd nici ruinele, nici livezile şi 
nici plopii care străjuiesc drumurile pustii. 

Suntem iarăşi în plin atac. 

Primele formaţii s-au eşalonat, iar în urma noastră se 
fixează aruncătoarele şi ne sprijină de minune. Al doilea 
eşalon s-a răspândit acum de la poalele lui Nordnase şi prin 
şerpuiri făcute în genunchi şi coate caută să se apropie de 
cazematele sovietice. 

Observatorul inamic de pe Căpăţâna de Zahăr i-a 
descoperit însă. Asupra lor se dezlántuie o ploaie de 
branduri şi mitraliere. Cad proiectilele în dreapta şi în 
stânga, pământul e răscolit neîntrerupt. În zadar însă. 
Reacţia sovietică n-are efect nici de astă dată. În schimb, pe 
o cazemată au apărut două batiste albe, care flutură în 
slaba adiere a vântului. Poate să fie un semn al predării, 
după cum prea bine poate să fie şi o amăgire, aşa cum 
obişnuiesc sovieticii să facă atât de des. Nu dăm nici o 
importanţă faptului şi ne continuăm atacul cu acelaşi 
nestăvilit avânt. 

În sector nu se aude acum decât un nesfârşit amestec, 
de răpăieli de mitraliere, pocnituri de arme şi bubuituri de 
branduri. 

E un cântec suprem, care ne duce spre biruintâ.” 


II 
BIRUINŢA PLUIONULUI 


LUI ARHIP 


Roican terminase de citit. Rămăsese cu privirile pironite 
pe Andrei, care îşi trimisese gândurile acolo unde i le 
mânau dorurile. 

De-a lungul sectorului era o linişte nefirească, prin care 
se auzea şi mai bine zumzetul bombardierelor germane ce 
treceau în stoluri masive către Sevastopol. 

Primele zile de luptă de pe dealul Capela, cu câteva luni 
în urmă, ca şi atacul de la 7 iunie, au readus în sufletul lui 
Roican tot clocotul morţii prin care trecuse. 

Cu toate acestea, nu se gândea decât la Andrei, căruia ar 
fi voit să-i citească toate tainele pe care le purta în inimă. 

Intr-o seară când vâltoarea frontului se mai potolise, 
Andrei i-a spus cu glasul pe jumătate: 

— Să ştii, Roicane, că sunt rupt de ai mei. Numai dacă aş 
putea face pe aici o ispravă mai de preţ. 

Roican îşi citise însemnările luate cu câteva zile în urmă 
şi acum când plutonul era în atac pe Fussteig, l-a alergat un 
gând aspru prin toată fiinţa: „Ce ar fi dacă Andrei...!" 

— „Nu, nu se poate şi-a spus Roican. Tot cu el am să mă 
întorc acasă...” 

Dupá-amiaza de iunie, cu soare bogat şi fierbinte 


transformase totul din jurul nostru intr-un adevârat cuptor. 
Ardeau transeele de piatrâ, in care ne adâposteam de 
proiectilele inamice, căştile ni se înfierbântaseră pe cap, 
ţevile armelor frigeau, iar apa din bidoane se încălzise de 
parcă o tinusem la foc. 

Până şi slaba adiere ce venea dinspre Balaklava aducea 
dogoare, în locul brizei răcoroase ce o aşteptam să vină de 
la mare. 

Deodată în acest iad de jeratic au început să răpăie 
mitralierele şi să urle obuzele grele ce le trimitea înspre noi 
bateriile dusmane de la Ikerman si Gajtani. Şi în stânga 
noastră, unde acționau germanii spre Kamara, ca şi la 
dreapta, în sectorul unei divizii de dorobanţi. Era acelaşi 
prăpăd de foc. İndeosebi, între artileria noastră şi cea 
inamică era o adevărată întrecere. Dar tunarii noştri erau 
mai dibaci şi curând au amuţit vreo câteva guri de foc 
sovietice. Din capul şantului cucerit mai cu seară de la 
inamic, căprarul Dobriţă Zamfir, care era de pândă, pentru 
ca vrăjmaşul să nu ne ia prin flanc, a prins a glumi de 
întrecerea morţii ce se vântura în jurul nostru. Vesel, aşa 
cum l-am văzut de atâtea ori, Dobriţă suiera printre dinţi a 
cântec. Dar cum a auzit fluieratul scurt al sublocotenentului 
luliu Arhip, Dobritâ a sărit din şant şi în şerpuiri una cu 
pământul s-a dus la comandantul său. De la care a primit 
ordine. Brandurile sovietice cădeau acum din plin în jurul 
şanturilor noastre, iar gloantele muscau sălbatic din 
pietrăria coaptă de soare. In câteva clipe tot Fussteigul 
părea o mare de flăcări, prin care se desfăşura vijelios 
iureşul vânătorilor de munte. Plutonul sublocotenentului 
Arhip a pătruns adânc în dispozitivul sovietic, cu toate 
grindina de proiectile ce tásnea din cazematele dusmane. 

— Inainte, fraţilor! se auzea tunând glasul gros al 
căprarului Dobritá. Atenţie la pământ! Sunt mine! Culcat! 
Trageti! 

Comenzile scurte se impleteau cu bubuiturile de branduri 
şi cu pârâitul mitralierelor, ca un imn de slavă pentru 
nestavilita vitejie a sublocotenentului Arhip, care pornise 


inainte ca un arhanghel ce infrángea moartea. 

Deodatâ tánárul ofiter s-a İntors spre oamenii sài şi a 
comandat cu atâta putere, încât vocea-i părea nefirească 
pentru trupul lui fraged: 

— Foc în stânga! 

De după cocoaşa de piatră a unei măguri apăruseră 
câteva pâlcuri de sovietici care voiau să ne învăluie prin 
flanc. 


Caporalul Dobriţă trecu îndată 14 mitralieră şi incepu săiiragă 
in locul fruntegu ii Şerbu, care fusese ri nit... 


Dobriţă a trecut îndată la mitralieră şi a început să tragă 
în locul fruntaşului Şerbu, care fusese rănit la braţ. Dar şi 
acesta, fără a ţine seama de sângele ce-i curgea şiroaie, a 
luat arma lui Zamfir şi chircindu-se după rămăşiţele unei 
cazemate trimitea glonţ după glonţ în pâlcurile sovieticilor, 


care au fost pusi pe fugă. 

Suntem in santul inamic. 

Sublocotenentul Arhip e şi de astá datá in frunte. 
Împotriva armelor automate, tânărul ofiţer şi oamenii săi 
opuneau curajul lor fără seamăn. Lovind cu baioneta în 
dreapta şi în stânga, aruncând grenadă după grenadă în 
viermulala sovietică prinsă în tranşeele de piatră, vânătorii 
noştri izbutesc să ocupe şi să curáteascá două sute 
cincizeci metri de şanţ împreună cu cazemata care-l apăra. 

Abia acum Roican, care nu scosese o vorbă, s-a întors 
către Andrei, căruia i-a spus: 

— M-au atins şi pe mine, dar nu-i nimic. Pot s-o duc. 

De durere însă Roican şi-a sprijinit braţul pe piatra golaşă 
de la marginea şantului, dar nu l-a putut ţine mult astfel. 
Când şi l-a ridicat, pe locul acela răsărise o pată mare roşie. 
Erau flori de sânge risipite din trupul bunului său camarad, 
pe care Andrei le privea cu duioşie. 

În sângerarea de pe stâncă nu i-a mai adus aminte de 
roşu mâhnirilor sale. Mai ales că noul obiectiv fusese 
cucerit. 

Din cazematele şi din şanturile în care până acum stătea 
inamicul, s-a înălţat un miros greu. Erau morţii pe care 
sovieticii nu putuseră să-i mai ridice de câteva zile. 

Ploaia de foc sub care am ţinut liniile duşmane tintuise 
inamicul la teren. Astfel că, după cum ne spuseseră 
prizonierii, nici hrana nu le mai fusese adusă de două zile. 


HII 


PATRU CONTRAATACURI 


Era aproape de amurg cánd am terminat cu lucrárile de 
fixare la teren. 

Sublocotenentul Arhip respinsese până acum două 
contraatacuri sovietice si dâduse ordin sà pastram cu orice 
pret pozitia cuceritá. Un nou contraatac sovietic - era al 
treilea - a dat acelasi gres si acum pârea cà vom fi lâsati in 
pace, mai ales cà furia inamicului se cam potolise. Sunt 
unele momente pe front in care mai presus de vointa 
oamenilor, peste liniile bátáliei coboará o linişte fireascá. 
Atunci artileria îşi îngheaţă bubuiturilor în ţevile tunurilor, 
iar mitralierele şi celelalte arme automate amutesc dintr-o 
dată. 

Doar din când în când se aude ici şi colo câte un pocnet 
de puşcă, trecerea lui pe deasupra noastră pare o lungă 
şerpuire, care-şi stinge piuitul în adâncuri depărtate. 

Odată cu lansarea panglicii de purpură se încingea cerul 
dincolo de Sevastopol, peste stâncile din jurul nostru au 
început să se prelingă reflexe însângerate. Andrei a rămas 
din nou pe gânduri, cu ochii pierduţi spre crestele înmuiate 
de aurul roşu. 

De alături, din groapă, se ridică Roican până la gura 
şantului. 

— lar eşti mâhnit, Andrei? Şi drept sâ-ti spun. N-ai de ce. 
Barem nu te-ai ales si tu cu o gaurá ca mine, atunci aveai 
pe unde sá-ti iasa náduful. 


Amintindu-si de ranà, Roican si-a dus cealaltâ mânâ spre 
braţul însângerat. 

— Te doare? l-a întrebat Andrei. 

— Poate. Nu simt însă. Dar tu ce-ai rămas pe gânduri? 

— Tu, Roicane, eşti o fire aparte. De când ne cunoaştem, 
sunt atâţia ani de atunci şi mai ales de când suntem 
împreună în pietrăria asta plină de leşuri, am ajuns să te 
înţeleg destul de bine. Insă, vezi, eu sunt altfel. O urmă 
rămasă în sufletul meu nu se stinge decât cu multă 
greutate. 

— Te gândeşti la Marinca? 

— De astă dat, da. Revád cheia Prahovei si Záganul, al 
cărui pisc, argintiu ziua, devenea la lumina roşie a 
amurgului un bujor uriaş. La fel de chinuitoare îmi apar în 
minte toate însângerările care poleiau stâncile de acolo, pe 
care nu o dată mă cataram cu Marinca si dacá-ti mai aduci 
aminte şi cu tine. 

— Si de ce toate aceste răscoliri de trecut? 

— Nu ştiu. Nu-mi pot da seama. Insă şi acum jocurile de 
culori din asfintit îmi fac gândurile mânunchi si mi le trimit 
pe valea răcoroasă pe care Teleajenul duce din piatră în 
piatră atâtea cântece şi suspine. Acolo era însă linişte, 
cântau pădurile şi... 

Prin văzduh s-a auzit fâlfâitul păsărilor morţii. Era un 
proiectil de brand, care a explodat dincolo de şantul unde 
era plutonul sublocotenentului Arhip. 

Andrei şi-a curmat povestirea şi împreună cu Roican şi-a 
pus puşca mitralieră în bătaie. 

Sovieticii încercau al patrulea contraatac, cu gândul că se 
poate să ne dea peste cap şi să pună din nou mâna pe 
poziţia ce le-o cucerisem. 

— Să ştii că s-au necâjit, câinii şi de-acum aşa or s-o ţină, 
a spus Roican, care trăgea de zor. Andrei, ca să tinteasca 
mai bine. leşise pe marginea şantului. Unde se pitise cu 
piatra, de pe care scânteierile de purpură începeau să se 
stângă. Protejat de o curmătură mică ce o avea în faţă, 
Andrei trăgea şi el fără răgaz. In dreapta şi în stânga, în 


fatá şi in spate exploziile scrâşneau sâlbatic sfártecau cu 
grindina de schije crengile lăstărişului pipernicit si alb de 
praf. 

— Să ştii, Andrei, cá se cam îngroaşă gluma. Intră in 
groapá, cá au sá ne batá cu brandurile... 

— N-or sá loveascá doar... 

— Lasá vorba asta, avem destule cartuse si ar fi pácat sá 
n-aibá cine sá le tragâ. 

— Poate cá ai dreptate, Roicane. 

Andrei a intrat in sant si si-a aruncat privirile spre lázile 
cu muniții de alături, pe care le adusese căprarul Dobriţă. 


Ρε bolta cerului inrositš, se ivirâ stolurile de avioane Stuka, 
asemeni unor cocoare plecate la plimbare... 


Cu toată viclenia focului ce năpustiseră spre poziţiile 
noastre, sovieticii nu izbutiseră nici la cel de al patrulea 
contraatac pe care îl încercaseră în câteva ore numai. Ca 
de obicei, liniştea a coborât din nou în sector, iar când 
ultimele raze ale soarelui s-au topit dincolo de cingătoarea 
violetă a norilor, pe boltă s-au ivit stolurile de Stuka, 
asemenea unor cocori plecaţi la plimbare. 

Roican ieşise şi el de astă dată din şanţ, spre a privi mai 


bine vàrtejul escadrilelor germane, care isi infigeau picajul 
si bombele in obiectivele dusmane de la Sevastopol. 

— la seama, Roicane, i-a spus Andrei. Vezi sà nu te 
prindâ in lunetâ, cá tocmai la mir iti pune glontul. 

Se vede cà nu de noi aveau sà se ocupe sovieticii acum. 
De teama escadrilelor ce se roteau in vâzduhul incá 
fierbinte de câldura de peste zi, inamicul se ascunsese in 
cazemate şi in adâposturile scobite İn piatrâ pândindu-ne 
Ίηςᾶ orice mişcare cu puzderia gurilor de foc. 

Ca vulturii ce-si tintiserá prada, Stukasurile au inceput 
picajele. Unele asupra Sevastopolului, altele împotriva 
poziţiilor bolşevice din Kamara. Deodată din deschizătura 
unor creste ce se înălţau în stânga noastră, cam înspre 
Baklava, s-au iscat mugete înspăimântătoare, urmate de 
bubuituri ce păreau că frâng pământul. În acelaşi timp, 
deasupra stâncilor s-au înălţat coame uriaşe de ceaţă, iar 
unde se produceau exploziile, trombe imense de fum şi 
praf, care întunecau şi nai mult începutul de înserare. Erau 
noile arme germane, care îşi uniseră focul cu bombele 
presărate de  neînvinsele Stuka. Antiaeriana de la 
Sevastopol şi de pe cele câteva vase aflate în larg era 
inexistentă. La început câteva tunuri spârseserâ în văzduh 
balonaşe de fum, dar reacţiunea lor a fost zadarnică. Cele 
douăzeci de minute cât avioanele germane şi-au continuat 
atacul au constituit pentru noi o adevărată distracţie. 


IV 
DUIOASE AMINTIRI DE 


ACASA 


Noaptea a aprins din nou candelele cerului si a aruncat 
pe boltá ο jumâtate de lunâ, care a asternut peste stânci si 
lástárig o lumină albă de argint. Cu toate că se putea 
observa urice mişcare, totuşi de-a lungul poziţiilor tâşnesc 
rachete, care ne tulbură somnul ce încercăm să-l ametim 
cu capetele sprijinite de pereţii tranşeelor. Ştiam că 
pândarii stau de veghe şi puţină odihnă n-ar fi stricat. 

Roican, a cărui rană nu-i dă pas să închidă ochii, îşi 
îndreaptă mâna sănătoasă către Andrei şi-l mişcă uşor. 

Nici acesta nu dormea însă. 

— Andrei, mă frământă un gând că poate te-am necăjit 
cu întrebările mele. Ai început şi aseară să-mi spui ceva. 
Vorbeai de Marinca. 

— In treacăt, Roicane şi asta numai din pricina... 

— Ştiu: însângerările de pe stânci. 

Şi Andrei a continuat să vorbească, de parcă ar fi trăit 
într-o lume de visuri. Roican nu ştia dacă-i vorbeşte lui sau 
stelelor ce licăreau în adâncul bolţii. 

Pronunţase cuvântul ,nebun" si Roican a simţit în tot 
trupul o İnfiorare care i-a incretit pielea. 

Au trecut prin atâtea grozăvii şi dăduseră ochii cu 


moartea de atâtea ori, cá nimic nu pârea fárá putintâ. 

— Astázi, Roicane, a spus Andrei si de aceastá datâ a 
vorbit mai tare, voi fi mai bun cu Marinca. Am sá-i scriu. Ea 
m-a supárat cu copiláriile sale, dar poti sa n-o ierti? Poate 
cá acum o fi stând în genunchi cu Neagu şi cu Fánel în fata 
icoanei şi o fi impletind gândurile cu ale copilasilor nostri. 
Dar de ce iti spun tie toate acestea? Taci, Roicane. Ai 
dreptate. Numai de asta nu ti-o arde tie. Dar vezi, simti 
câteodată nevoia mărturisirilor. S-apoi suntem camarazi. 
Aceeaşi soartă ne este scrisă, poate aici. 

Andrei a tăcut de parcă ar fi stat să asculte cine ştie ce 
soapte venite de departe. 

— Auzi, Roicane, e un sâsâit prelung. Auzi? 

— Da, chiar lângă şantul nostru. Roican a ieşit la 
marginea tranşeei şi a ascultat. 

Sâsâitul s-a repetat, o dată, de două ori, de mai multe 
ori: 

= SES SAS 51. S... Ον Sa: SS...) 

Roican şi Andrei au privit atenţi în faţă, la dreapta şi în 
stânga. Nici o umbră, nici o mişcare, afară de sâsâitul 
acesta care nu se mai oprea, nu se auzea nici un alt 
zgomot. 

Uimit, Roican a ieşit afară din şanţ şi s-a tupilat pe coate 
şi genunchi spre locul de unde venea sâsâitul acela ciudat. 

Curând s-a înapoiat şi înainte de a intra în sant l-a 
întrebat în şoaptă pe Andrei. 

— Ştii ce-i? 

— Nu, Roicane. 

— Morţii, măi! Ei fac aşa. Se dezumflă de căldura de 
peste zi. 

Până spre ziuă Andrei şi Roican furati de sâsâitul acesta 
nu şi-au mai spus nimic. 

Pale mari de purpură s-au înălţat în răsărit şi peste stânci 
s-au întins din nou petele de sânge ale soarelui care 
frângea linia rumenă a orizontului. 

Din dreapta venea închircit prin şanţ sublocotenentul 
lulu Arhip, care împărțea oamenilor săi cuvinte de 


imbârbâtare. 

Tinuta tánárului ofiter, prietenoasá peste másurá, era un 
balsam pentru ostasii din plutonul sáu. 

Când a ajuns la Andrei i-a citit máhnirea ce o avea pe 
faţă şi aşezându-se pe o ladă de cartuşe, a căutat să-i 
risipească norii din suflet. 

— Şi eu, Andrei dragă, am lăsat în urmă dureri multe. 
Pentru părinţii, care nu mă au decât pe mine, sunt singura 
nădejde. Ne vom întoarce cândva la casele noastre şi ne 
vom revedea acolo „în civil”, oameni întregi, cu datoria 
împlinită faţă de ţară. De pe băncile şcolii am intrat de-a 
dreptul în vâltoarea bătăliilor. Când treburile frontului îmi 
dau răgaz, mă gândesc ce carieră să-mi aleg la sfârşitul 
războiului. Tu ce zici, Roicane, care ar fi mai bună? 

— Poate că avocat. 

— Nu-i rea. Insă nu se potriveşte cu spiritul meu. M-am 
gândit la un moment dat să fac medicina. Am văzut pe aici 
atâţia morţi şi răniţi, am văzut ce misiune are medicul, 
încât cred că aş face o carieră bună. 

— Şi ce te opreşte? a întrebat Andrei. 

— Aş vrea să am o profesie pe care să o exercit în 
mijlocul oamenilor, care... Cum aş putea să vă spun, în 
mijlocul copiilor, de pildă, fiindcă ei au sufletul curat. 
İntelegeti? Aş vrea să mă fac profesor. 

— E o carieră frumoasă şi acest apostolat ar fi 
continuarea bătăliei de aici. O luptă, bineînţeles cu aspecte 
noi, pe frontul culturii, a spus Roican. 

— Cred că la asta o să rămân. 

Cu faţa iluminată de o adâncă bucurie lăuntrică, de parcă 
într-adevăr găsise cheia vieţii lui de după război, 
sublocotenentul Arhip s-a sculat. 

— Lăsaţi capul în jos, domnule sublocotenent, că... 
Doamne fereşte... 

— Nu te teme, Roicane. Am scăpat noi până acum. 

— Dea Dumnezeu şi de aici înainte, a rostit Andrei 
făcându-şi în acelaşi timp semnul crucii. 

Sublocotenentul luliu Arhip a plecat mai departe de-a 


lungul santului, împărțind fiecărui ostaş aceleaşi vorbe 
bune şi pline de îmbărbătare. 

Soarele se ridicase plin de măreție pe bolta al cărei senin 
anunţa încă o zi de jăratic, iar frunzele lăstărişului albite de 
praf nici nu luau în seamă molatica adiere a vântului. 

Paveliu, agent de legătură, care abia se înapoiase de la 
postul de comandă al grupului, unde dusese nişte rapoarte, 
îşi ştergea cu dosul palmei sudoarea ce i se îmbrobonase 
pe faţă. 

— Cald, Paveliule? 

— Cuptor, nu altceva şi apoi şi urcuşul ăsta... 

— Şi brandurile, l-a întrerupt Roican. 

— De asta n-am frică. Suişul e păcătos.. 

— Ceva nou pe la grup? 

— Ca şi pe aici. Bat fraţii la ruşi ca la fasole. Hei, dar le-a 
jucat o festă Modoran, caporalul ăla grasul de la „a treia” 
de-or s-o ţină minte cât or fi pe picioare. 

— Cui, ruşilor? 

— Lor, frate. Sigur cá rusilor. Stiti ca ,a treia" a respins 
alaltáieri pe sovietici dincolo de santul cel mare unde-s 
casele páráginite. 

— Si? a întrebat Roican nerábdátor. 

— Stai sá vezi. Zidáriile alea au rámas intre linii, dar mai 
asa, cum sà spun, cam aproape de pozitia rusilor. Prima 
noapte Modoran a fost âl dintâi când s-a întrebat cine vrea 
să facă o incursiune la inamic. 

Şi-a luat doi oameni din grupă şi tiptil, în genunchi şi 
încovoiat, de parcă ar fi stat să dea cu nasul în pământ, a 
pornit către sectorul duşman. 

Când a ajuns aproape de dărâmături i s-a părut că nişte 
umbre se strecoară pe lângă ziduri. S-a culcat lângă 
pământ şi a aşteptat să vadă ce se întâmplă. Curând a 
observat vreo trei inşi care se duceau spre linia ruşilor. 
Modoran după ei, tot aşa, tiptil, tiptil. Când a ajuns şi el la 
casa aceea şi s-a uitat cu băgare de seamă înăuntru, a 
văzut cá de sus şi până jos era intesatá cu lăzi de cartuşe. 
Atunci şi-a adus aminte că pe poziţie au şi ei o mulţime de 


arme rusesti şi si-a dat seama cà munitia de aici nu le-ar 
strica. Pânâ aproape de ziuâ Modoran si cei doi oameni ai 
săi s-au spetit cărând la cartuşe, încât au avut toată ziua 
gloanţe pentru sovietici, care  incercaserá câteva 
contraatacuri. A doua seară, pe Modoran îl râcâia parcă pe 
inimă să se ducă din nou după cartuşe. Rugămintea lui 
hotărâtă a fost ascultată. De astă dată a plecat însoţit de 
patru oameni şi ca şi în prima noapte, au cărat la gloanţe 
până la ziuă. Dar, nu ziceti că de două ori era să se 
întâlnească cu ruşii acolo? Fiindcă şi ei veneau să ia muniţie 
tot pe furiş, ca să nu fie simtiti de-ai noştri. 

Aseară s-a dus iarăşi... O dată, de două... De trei ori. A 
patra oară însă era gata s-o páteascá. Tocmai când lua ο 
ladă de cartuşe, câteva proiectile de brand au explodat în 
apropierea casei. 

Ruşii băgaseră de seamă că cineva le dijmuieşte 
depozitul şi n-au voit să se lase duşi de nas într-atâta. 

Azi-dimineaţă când eram la grup, câteva obuze au căzut 
drept pe casa aceea, din care n-a mai rămas nimic în 
picioare. 

— Ruşii au aruncat depozitul în aer? a întrebat Roican. 

— Sigur că ruşii, frate. Dar bravo lui Modoran. Le-a făcut- 
o şi încă bună. La aşa renghi mă prind că nu se aşteptau, 
cât sunt ei de vicleni. Curând s-a aflat în tot sectorul de 
isprava căprarului, cel care şi-a aprovizionat camarazii cu 
muniţie dintr-un depozit sovietic. 

Andrei şi Roican, rămaşi singuri după plecarea lui Paveliu 
au făcut mult haz de festa ce fusese jucată sovieticilor. 

Frontul cu asprimile lui întunecă însă de multe ori şi 
clipele cele mai frumoase. 


V 
SCRISOARE VESNIC 


ΑΞΤΕΡΤΑΤΑ 


Era aproape de amiază. 

Dintr-o cazematá din stânga au început să tragă 
mitralierele, care ne căutau cu gloantele flămânde. 

Plumbii şuierau pe deasupra noastră, ori pocneau pe 
marginea pietroasă a santului. 

Câţiva prizonieri, pe care îi luasem dintr-un grup ce 
încerca să pătrundă în dispozitivul nostru, ne-au informat 
că sovieticii susținuți de focul revărsat din acea fortăreață 
de beton vor încerca din nou un contraatac. 

In acest timp în dreapta noastră un alt batalion era în 
plină acţiune. 

Exploziile bombelor aruncate de Stukasuri în picaj se 
amestecau haotic cu bubuiturile obuzelor trase de artileria 
noastră. 

Până departe, toate înălțimile erau cuprinse de un 
incendiu uriaş. 

Avioanele se roteau în văzduh, îşi fixaseră prada 
asemenea vulturilor si săgetând seninul fierbinte se 
îndreptau năvalnic spre cuiburile duşmane. 

Vedeam bombele ce cădeau în poziţiile inamice, 
asemenea unor portocale negre. 


Artileria nu-şi oprea o clipă focul. 

Pe valea din dreapta, străjuită de nişte înălţimi İntesate 
cu fortificaţii sovietice, nu se mai vedea nimic din cauza 
fumului, iar în văzduhul fierbinte nu se auzea decât un 
nesfârşit amestec de răpăieli de mitraliere, zumzete de 
avioane, explozii de bombe şi bubuituri de obuze şi 
branduri. 

Reactiunea sovietică putea să se dezlántuie dintr-un 
moment într-altul, poate chiar în sectorul nostru de atac.. ` 

Curând prăpădul de foc din dreapta s-a mai potolit. În 
schimb, după cum ne aşteptam, sovieticii au început să ne 
încerce pe noi. 

Mitralierele ascunse în cazemata din stânga îşi trimitea 
spre şantul nostru grindina de gloanţe. 

Se luaseră însă toate măsurile, fiindcă în vreme ce restul 
batalionului continua atacul pe  Fussteig,  plutonul 
sublocotenentului Arhip trebuia să-şi menţină poziţia 
cucerită. 

Între timp, Roican, cu toată împotrivirea lui, a trebuit să 
fie evacuat din pricina rănii de la brat, care devenise 
amenințătoare. 

Despărțirea dintre el şi Andrei a fost despărțirea dintre 
bărbați hârşiti în lupte. 

— Azi îi scriu Marincăi. Spune-i salutări de la mine, 
Andrei. 

— Să ne vedem cu bine, Roicane. 

— Dea Domnul! 

Din groapa unde rămăsese singur, Andrei a privit poteca 
de pe coasta albită de praf văros pe care cobora Roican, 
Când acesta s-a pierdut după costul unei stânci, Andrei şi-a 
întors capul spre deschizătura văii prin care se vedea 
dincolo de apa Ciornaia. 

Acolo, pe platoul verde, se legăna în unduirea uşoară a 
vântului covorul de maci roşii, care in ajun isi imbinase 
purpura cu însângerările prelinse din asfintit peste stâncile 
de piatră. 

Andrei s-ar mai fi gândit poate la Roican si la macii roşii, 


insà focul din stânga a devenit mai violent. İn acest timp 
sufletul lui Andrei s-a umplut cu dor pentru cei ramaşi 
acasá, incát nemaiputând sà reziste imaginii senine a 
Marincái, care-i apáruse in lumea lui de gânduri, s-a asezat 
pe lada lui de cartuse şi a inceput sâ scrie. 

Aşternuse doar câteva rânduri, când ordinul sosit din om 
în om spunea tuturor „fiţi gata!" 

Andrei şi-a împăturit începutul de scrisoare şi şi-a pus 
hârtia în buzunarul vestonului. A căutat să vadă dacă 
grenadele sunt în locul lor. Apoi luându-şi arma în mână, s- 
a îndreptat în veghe pe margine tranşeei. 

Sublocotenentul Arhip a încercat un nou atac împotriva 
liniilor vrájmase. ΕΙ voia să lărgească spaţiul cucerit, însă 
cazemata blestemată vărsa foc de iad în flancul stâng al 
plutonului. 


Bravat “ofiter ia ca elio echipă de şoc formată din pioneri 
şi pornesc;cu toţii spre cazemata duwmanš. 


Rezistenţa sovieticilor l-a îndârjit şi mai mult. În timp ce 
restul plutonului trebuia să-l susţină cu foc, el avea să 
pornească asupra fortăreței de beton. 

Bravul ofiţer a luat cu el o echipă de şoc formată din 
pioneri şi împreună cu aceştia a pornit spre cazemata 
dusmaná. 

Armele noastre s-au înfierbântat trimiţându-şi necontenit 
gloantele către şanturile sovieticilor. Eram atât de prinşi de 
vâltoarea luptei, încât nici nu mai auzim sunetul 


proiectilelor ce ne trec pe deasupra capetelor. 

Andrei, care a nâduşit trâgând, a iesit din şant si s-a lipit 
de colturile unei stânci şi a tintit de acolo spre sovieticii 
care devin din ce İn ce mai furiosi pentru cá nu pot sá 
stavileasca vijelia noastrá de foc. 

— Trage in dreapta! s-a auzit prin clocotul luptei glasul 
caporalului Dobrin. 

— Foc asupra cazematei, a tunat de această dată 
sergentul Ene, care observase câţiva bolşevici ce încercau 
să iasă din şanţ. 

În acest timp, sublocotenentul Arhip şi pionerii echipei, 
împotriva cărora se năpustiseră rafalele mitralierelor, se 
făcuseră una cu piatra stâncii, mergând numai în genunchi 
şi coate sub grozăvia focului inamic. Au ajuns la 
cincisprezece metri de cazemată. 

În dreapta şi stânga, în faţă şi în spate, gloantele trase de 
sovietici se risipesc ca o grindină a cărei vâlvătaie de foc n- 
a putut atinge pe nici unul din ostaşii noştri. 

Sublocotenentul Arhip s-a ridicat să dea semnalul de 
asalt, În aceeaşi clipă însă o rafală de mitralieră venită din 
cazemata din stânga şi-a sfârâit gloantele către el. 

Un fior de jar a trecut atunci prin inima tuturor. 

— Nu încetaţi focul, trageţi! 

— Mitralierele spre stânga! 

În răpăitul îngrozitor care făcuse să vuiască întreg 
Fussteigul, sublocotenentul Iuliu Arhip, lovit în cap şi în 
piept, a avut puterea să-şi îndrepte mâna spre cazemata 
inamică, de parcă ar fi voit să spună: Inainte, băieți! 

Apoi s-a înclinat lângă un lăstăriş cu frunzele sfârtecate 
de schije şi gloanţe. Unul din pionieri i-a prins trupul în 
braţe şi l-a culcat pe stânga Fussteigului, pat de piatră 
împodobit cu sângele jertfei sale. 

Către amurg, când aceleaşi jocuri de purpură clocoteau 
dincolo de Sevastopol, cazemata inamică era cucerită de 
bravii vânători de munte şi de pionerii sublocotenentului 
Arhip, care căutaseră să aducă astfel cel mai frumos 
omagiu bunului lor comandant. 


Sovieticii continuau insá sà tragâ cu violentá impotriva 
noastră. Ştiam însă că poziţia cucerită trebuia păstrată cu 
orice pret. Din celelalte fortărețe şi din transeele de piatră 
ruşii încercau cu îndârjire să ne dea peste cap. 

Situaţia devenise extrem de grea şi ca să respingă 
contraatacul bolşevic, oamenii din plutonul 
sublocotenentului Arhip luptau cu baioneta si grenada.. 
Poate că am fi fost copleşiti de numărul mare al sovieticilor, 
dacă sublocotenentul Protopopescu Ştefan n-ar fi văzut 
situaţia noastră critică. Bravul ofiţer, împreună cu ceilalţi 
oameni ai companiei, s-a năpustit prin barajul de mitraliere 
şi a ajuns până la noi. 

N-a stat însă la comandă decât puţin timp. Fiindcă a fost 
rănit grav la picior. Abia mai târziu a primit să fie evacuat. 
Atunci a chemat la atac pe sergentul Ene George, căruia i-a 
lăsat comanda oamenilor. 

Timp de două ore cât a stat la comanda companiei, 
viteazul sergent şi-a îmbărbătat camarazii, trecând acolo 
unde focul era mai puternic şi greul mai mare. 

S-a rezistat focului violent dezlántuit de inamic şi s-au 
respins toate contraatacurile încercate de către acesta. 

Când soarele a dat în asfintit, mai multe cazemate 
amutiserâ pentru totdeauna, iar din şanturile vrăjmaşe nu 
veneau decât împuşcături rari. 

Pe Fussteig vânătorii de munte înscriseseră o nouă 
biruinta. 

Andrei nu-şi înţelegea gândurile ce-l încercau în vreme ce 
stătea alături de trupul nemişcat al tânărului ofiţer. Privea 
doar cu ochii măriţi petele de sânge ce înfloriseră pe tunica 
lui Arhip şi dârele rubinii ce i se închegaseră pe frunte şi 
obraji. 

Chircit lângă lăstărişul care străjuia somnul de erou al 
tânărului sublocotenent, Andrei şi-a adus aminte de 
Marinca, de Neagu şi Fânel... 

Chipurile lor erau însă şterse asemenea zugrăvelilor 
ascunse de paianjeniş şi praf. 

A încercat să străpungă depărtarea pentru a-i vedea mai 


bine, dar ultimele jocuri ale asfintitului aruncau peste ele 
aburul rosu in care se topeau depártarea si chipurile celor 
dragi. 

Desi aproape azvârliti de pe Fussteig, sovieticii totusi 
rezistau furioşi. Au inceput acum sà batâ cu brandurile fârâ 
să fi căutat o ţintă precisă. Proiectilele explodau în tot locul 
chiotind sălbatic. 

Marinca... Neagu... Fănel... 

Încercările de vis care amăgiseră pentru câteva clipe 
sufletul lui Andrei s-au stins pe îndelete odată cu ultimele 
raze ale soarelui. 

Când a privit în dreapta, dincolo de apa Ciornaia, Andrei 
s-a cutremura. Covorul macilor care-l chinuise atât nu mai 
era roşu, İn umbrele înserării devenise negru, ca leşurile 
sovieticilor umflate de căldură. Atunci, fără să-şi mai dea 
seama de ce face, Andrei s-a înălţat în picioare şi a căutat 
parcă să prindă în găoacea ochilor tot întinsul până la 
Sevastopol. A privit stáruitor la norii de fum ce se ináltau 
acolo, pe care ii strápungeau limbi uriase de foc si-a ascutit 
auzul cátre bombardierele germane ce roiau in vázduhul 
plin de zumzet si nu se mai sátura de feeria luminilor de bal 
- verzi, rosii, albe, galbene si albastre - ce alunecau spre 
cer duse de sute de trasoare. 

Andrei se gândea de astá datâ la faima Sevastopolului, 
care se mácina clipă cu clipă. Pierea unul dintre cele mai 
puternice bastioane ale lumii, a cărui sortire părea o 
frântură de apocalips. 

De ce oare or fi ţinând sovieticii ca această cetate să fie 
rasă de pe faţa pământului? Oare... 

Gândurile lui Andrei au fost curmate de o rachetă ce a 
taşnit în dreapta. 

Au urmat a doua şi a treia, apoi răpăială de arme şi 
turuituri de mitraliere. 

Contraatacau sovieticii. 

Andrei a căutat să mai vadă faţa lividâ a 
sublocotenentului Arhip, dar noaptea care se lăsase neagră 
ο ascunsese în umbrele ei. In schimb, trupul tânărului ofiţer 


intins pe piatra Fussteigului pârea ο statuie a odihnei 
supreme. 

Andrei s-a înclinat. 

In acea clipă i s-a părut că buzele lui rostesc o comandă 
scurtă: Foc! Porunca venită de dincolo de viaţă se auzea de 
la un capăt la altul al liniei de bătaie: 

[ος.- "FOC... KOCA. 

N-a mai avut timp sa ajungá la sant. Pitulat dupá coltul 
unei stánci, cu caporalul Dobritá alâturi, Andrei trágea 
necontenit. 

— |ncearcá să ne ia prin flancul drept, a spus Dobriţă 
când s-a mai potolit focul. 

Şi de astă dată contraatacul sovietic a fost respins, noi 
mai câştigând o bună bucată de teren. 

Ştiam că veghea pândarilor noştri ne va da răgaz să 
închidem ochii cât de puţin. 

Curând jumătatea de lună, care ajunsese în inima 
cerului, poleia cu lumină de argint chipurile de bronz ale 
ostaşilor şi căştilor care dădeau înfăţişare de arhangheli 
atâtor viteji. 

Ultimele rezistenţe sovietice au fost zdrobite, astfel că 
încă înainte de revărsatul zorilor batalionul era pe Fussteig. 

Când am privit în urma noastră, ruinele gălbui de pe 
dealul Capela se profilau ca într-o pictură veche pe fundalul 
de purpură al răsăritului, în timp ce toate tuguirile de piatră 
păreau încununate cu aburi de purpură. 

Era atâta roşu în această dimineaţă de iunie, încât Andrei 
şi-a întors capul într-o parte ca să scape de chinuitorul 
decor al stâncilor însângerate. 

Privirile lui au întâlnit covorul de maci şi alte creste de 
piatră, pe care se întinseseră frânturi din trena de purpură 
a răsăritului. 

Destinul cu sclipiri de rubin îl urmărea neîntrerupt. 

Sovieticii băteau acum cu artileria grea de la Ikerman 
noua poziţie ce o cucerisem. 

Obuzele sfásiau vázduhul cu vâjâitul lor sălbatic şi 
bubuiau năprasnic în preajma liniilor noastre. 


În acest prápád al morţii, Andrei s-a lăsat dus de gânduri 
departe, departe de tot... 

Marinca... Neagu... Fânel... O icoană în fata căreia cei trei 
stăteau İngenuncheati şi se rugau pentru el... Şi-a amintit 
de scrisoarea începută în ajun. Cât de mult îi părea de 
atunci. Roican fusese evacuat, sublocotenentul Arhip İşi 
dăruise viaţa în suprema jertfă, iar Fussteigul, Fussteigul 
acesta blestemat căzuse. 

Spre dreapta rămăsese însă o bucată de şanţ din care 
mai răpăiau câteva arme sovietice. 

Andrei şi-a încheiat în suflet chipurile celor dragi şi a 
pornit cu ceilalţi camarazi împotriva pietrăriei unde se afla 
rezistenţa bolşevică. 

Erau poate mai bine de zece minute de când artileria 
inamică ne ţinea sub ploaia de obuze. Dar nici exploziile lor, 
nici brandurile n-au putut să oprească grupele noastre 
avântate în asalt, care mai aveau de întâmpinat şi rafalele 
mitralierelor din şantul ce urma să fie cucerit. 

O grupă s-a răsfirat spre stânga, alta la dreapta, iar cea 
de a treia a pornit direct spre tranşeea vrăjmaşă. Andrei, 
care era în grupa aceasta, a trecut în salt de la o cută la 
alta a ternului şi a luat-o înaintea tuturor. 

S-a ridicat să pornească într-un nou salt, dar o schijă de 
brand l-a lovit în cască. Când a încercat să meargă mai 
departe, o rafală vrăjmaşă l-a lovit în plin. Andrei a simţit 
câteva arsuri în piept şi la gât, apoi în privirile care i se 
împăinjeniseră n-a mai putut prinde decât clocotul de 
purpură din răsărit. 

Când a căzut pe spate, stâncile din jurul lui i-au trecut 
prin faţă. Dar toate erau însângerate. 

Şi ca să nu le mai vadă, a închis ochii, rămânând cu ei 
închişi pentru totdeauna. 

După două zile. Roican făcea pachetul cu lucrurile lui 
Andrei. În buzunar i-a găsit şi scrisoarea începută pe lada 
de cartuşe din şantul de piatră. 

Bietul Andrei, care trebuise să plece la atac, nu apucase 
să scrie decât atât: 


„Fussteig. 18 iunie 1942. 

Stâncile insângerate din jurul meu imi prevestesc parcâ 
destinul, pe care-l primesc bucuros, pentru că e pentru tara 
mea. Marinca. Neagu si Fánel, táticul vostru..." 

